Το συγκεκριμένο άρθρο δημοσιεύτηκε πριν 2 έτη.

Ο ΣΚΑΪ πρόβαλε μια καρτέλα στο κεντρικό δελτίο ειδήσεων με τον ισχυρισμό ότι το χρηματιστήριο είχε απώλειες 75% τα τελευταία 3,5 χρόνια. Είναι όμως αλήθεια;

Δείτε το παρακάτω βίντεο.

Ο ισχυρισμός ότι την Παρασκευή 23/1/2015 (δύο μέρες πριν τις εκλογές) ο Γενικός Δείκτης του χρηματιστηρίου ήταν στις 2667 μονάδες είναι ψευδής. Ο Γενικός Δείκτης εκείνη την ημέρα ήταν στις 840,44 μονάδες. Έτσι οι απώλειες μέχρι στις 5/10/2018, που πρόβαλαν την κάρτα στο δελτίο ειδήσεων, είναι 21,67% και όχι 75%.

Το ίδιο μπορούμε να δούμε αν ανατρέξουμε σε δημοσιευματα εκείνης της ημέρας [δημοσίευμα 1][δημοσίευμα 2]. Για παράδειγμα στην παρακάτω εικόνα βλέπουμε ότι στις 15.08 της Παρασκευής 23/1/15 ο Γενικός Δείκτης ήταν στις 841,96 μονάδες.

Στα ίδια δημοσιευματα βλέπουμε ότι στις 23/1/2015 ο Τραπεζικός Δείκτης είναι στις 96 μονάδες, ενώ στην κάρτα που προβάλαν στο δελτίο ειδήσεων ο Τραπεζικός Δείκτης έχει 14532 μονάδες.

Ο Τραπεζικός Δείκτης έχει αναπροσαρμοστεί δύο φορές από τότε. Στις 3/2/2015 ο δείκτης αναπροσαρμόστηκε επί 10 και στις στις 17/06/2016 αναπροσαρμόστηκε για δεύτερη φορά επί 20. Έτσι ο Τραπεζικός Δείκτης στις 23/01/2015 ήταν στις 19.200 μονάδες. (96Χ10Χ20=19.200)

Δεν γνωρίζουμε από πού άντλησαν τα στοιχεία που πρόβαλαν στην καρτέλα αλλά το σίγουρο είναι ότι αυτά δεν είναι σωστά.